Сәтқалиев: Елбасымен құда да, туыс та емеспіз...
"Сәтқалиев: Елбасымен құда да, туыс та емеспіз..." | "https://abai.kz/post/167688"
TITLE: Сәтқалиев: Елбасымен құда да, туыс та емеспіз...
URL: https://abai.kz/post/167688
META: "Сәтқалиев: Елбасымен құда да, туыс та емеспіз..." | "https://abai.kz/post/167688"
DATE: 15.04.2023
AUTHOR(s): Abai.kz
TOTAL WORDS: 113
TEXT: Энергетика министрі Алмасадам Сәтқалиевтің қызы туралы әлеуметтік желілерде пайда болған видеороликке министрлік түсінік берді. «Әлеуметтік желілерде тараған жалған ақпаратқа қатысты біздің жауабымыз мынадай: Энергетика министрінің қызы бейнежазбадағы сыныптасымен жеке қарым-қатынаста емес. Алмасадам Сәтқалиевтің Тұңғыш Президентпен ешқандай туыстық байланысы жоқ, бұрын болмаған», - делінген мәлімдемеде. Ведомство заңнамаға сәйкес көрінеу жалған мәліметтерді таратуға қылмыстық жаза қарастырылғанын атап өтті. Айта кетейік, бүгін Энергетика министрі Алмасадам Сәтқалиевтің қызы мен экс-президент Нұрсұлтан Назарбаевтың 17 жастағы «ұлы» делінетін Тауманның үйленетіні туралы бейнежазба тараған. «Тауман Нұрсұлтанұлы – Нұрсұлтан Назарбаев пен оның ресми емес үшінші әйелі Әсел Исабаеваның перзенті», - деп көрсетілген ақпаратта. Алмасадам Сәтқалиев 4 сәуірде энергетика министрі болып тағайындалған. Бұған дейін ол «Самұрық-Қазынаны» басқарған. Оның 5 баласы бар. Abai.kz
